Ubytovanie je cca 20-25 min pešo od Kolosea a stanice Termini. Je to starý obytný dom, takže miestnosti sú pekné, veľké, s klenbami. (V našej izbe sme kvôli hrubým stenám nemali vôbec signál na mobil, fungovala len WI-FI - a tá fakt fungovala spoľahlivo.)
Spolu v celom byte sú 3 izby, takže sa v kuchyni a v kúpeľni stretávate s inými hosťami. Ak nechajú po sebe neporiadok v kuchyni a v kúpeľni, tak celý pobyt prežijete v neporiadku.
Kúpeľne sú 2, ale len v jednej počas nášho pobytu tiekla teplá voda.
V kuchyni je všetok potrebný riad, podľa inštrukcií sa môže používať všetko, čo tam je, ale: na stole aj v chladničke je plno potravín, ktoré nevedno komu patria. Sú tam aj nejaké balíčky otvorených cornflakes, plno otvorených sušených potravín, koreniny, soľ, cukor - čo by bolo potrebné prebrať a staré povyhadzovať. V chladničke taktiež nikto nemá určené poličky. Stačilo by to trošku zorganizovať (na každú izbu 1 vyhradená polička potravín + spoločné potraviny na inom mieste, o ktoré by sa ale starali upratovačky, čo tam chodia) a všetko by bolo čistejšie a v poriadku.
Patrizio ak hostiteľ je veľmi ústretový, reaguje veľmi rýchlo ak treba pomôcť aj poradiť cez mobil, ale nikdy som ho počas pobytu v byte nevidela.
Pobytová taxa nie je započítaná v cene pobytu, takže sa treba pripraviť na ďalšie výdavky spojené s ubytovaním.
Ubytovanie je vhodné pre nenáročných mladých ľudí, ktorým nevadí zdieľanie spoločných priestorov a prehliadnu, alebo si nevšímajú prípadný neporiadok po iných, či vytopenú kúpeľňu; alebo pre veľkú skupinu, ktorá si prenajme celý byt :-)